

**Völgységi Önkormányzatok Társulása (VÖT)**

Bonyhád, Széchenyi tér 12.  7151 Bonyhád, Pf.: 56

 /Fax: 74/500-252; Mobil: 06-20/466-2277

Drótposta: [vot7151@gmail.com](mailto:vot@gmail.com)

Honlap: [www.vot.hu](http://www.vot.hu/)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ELŐTERJESZTÉS**

A Völgységi Önkormányzatok Társulási Tanácsának 2018. február 2-i

rendes/rendkívüli testületi ülésére

|  |  |
| --- | --- |
| Tárgy: | A Völgységi Önkormányzatok Társulása 2018. évi költségvetésének elfogadása |
| Előterjesztő: | Filóné Ferencz Ibolya |
| Előterjesztést készítette: | dr. Puskásné dr. Szeghy Petra, Fauszt Józsefné, Szarvas Irén, Horváth Csilla |
| Előterjesztés száma: | 9. |
| Előzetesen tárgyalja: | Pénzügyi bizottság |
| Mellékletek száma: | 1. melléklet – Költségvetési táblák 2. melléklet - Tagokcsoportok táblái |
| Az előterjesztés a jogszabályi feltételeknek megfelel: | dr. Puskásné dr. Szeghy Petra |
| A döntéshez szükséges többség: | egyszerű/minősített |
| Döntési forma: | nyílt ülés/zárt ülés |
| Települési Képviselő-testületi döntést igényel | igen/nem |
| Véleményezésre megkapta: | Filóné Ferencz Ibolya polgármester |

**Tisztelt Társulási Tanács!**

A Völgységi Önkormányzatok Társulása költségvetése három elemből áll össze, mely a VÖT által ellátott feladatok egyes csoportjai.

A feladatokat a 2016. évben soroltuk tagcsoportokba annak érdekében, hogy a társulás rugalmasan, mindannyiunk érdekeit szem előtt tartva működhessen. A 25 tag település közül senki sem jelezte változtatási szándékát, ezért a tervezés folyamán is ezt vettük figyelembe.

**A** **Tagok1** csoportba (ahová 21 település tartozik) az alábbi „alap” feladatokat soroltuk:

1. a társulás működtetése, ügyintézés;
2. területfejlesztési feladatok ellátása;
3. települések közötti koordináció és együttműködés: értéktár, rendezvénynaptár, rendezvénysátorral kapcsolatos feladatok.

**A Tagok2 csoportba tartozó** feladatok: (21 település)

1. belső ellenőrzés,
2. központi háziorvosi ügyelet,
3. fogyatékossággal együtt élők nappali ellátása,
4. Völgységi Hírlevél megjelentetése

**A Tagok3 csoport** feladatellátása (25 településen):

1. család-és gyermekjóléti alapszolgáltatások
2. *család-és gyermekjóléti kiegészítő szolgáltatások*: kapcsolattartási ügyelet, utcai szociális munka, gyermekvédelmi készenléti szolgálat, jogi tájékoztatás és pszichológiai tanácsadás, családkonzultáció, terápia, családi döntéshozó konferencia, hatósági intézkedésekhez kapcsolódó gyermekvédelmi tevékenységek, óvodai és iskolai szociális segítő tevékenység, szakmai támogatás a területi gyermekjóléti szolgálatok számára.
3. *idősellátással kapcsolatos szolgáltatások*: támogató szolgálat, idősek otthona, házi segítségnyújtás, jelzőrendszeres házi segítségnyújtás, étkeztetés és nappali ellátás, tanyagondnoki szolgáltatás.

A **Tagok1 csoport** 250 Ft/lakos tagdíjat fizet, ennek alapján a bevétel 7.279.250. Ft. A kiadások közé tartozik a feladatellátást teljesítő kolléga teljes, valamint a pénzügyeket kezelő kolléga bérének 1/8-ad része, a banki költségek, irodaszer költségei stb. Fentiek mellett általános tartalék képzésére is sor kerül, tekintettel az államháztartási törvény vonatkozó rendelkezéseire. A csoport bevételeit és kiadásait a 10. melléklet tartalmazza.

A **Tagok2 csoport** fizetési kötelezettsége a „megrendelt” szolgáltatásokra vonatkozik. A belső ellenőrzés feladatait a Társulás vállalkozó megbízásával látta el, a 2018. évi feladatellátás is e formában valósul meg. A feladatellátáshoz szükséges hozzájárulás összegét a vállalkozás árajánlata alapján határoztuk meg. Ennek alapján az előző évi 280 Ft/lakos hozzájárulással szemben 197 Ft/fő lesz. A társulási megállapodás módosítása alapján a hozzájárulás évenkénti összegét a költségvetési határozat tartalmazza. A hozzájárulás összegének csökkenését az okozza, hogy a 2017. évben beszedett összeg a belső ellenőrzési feladatok ellátására kötött szerződésben szereplő összegnél 1.005.000.- Ft-tal alacsonyabb volt, melyet a 2018. évi hozzájárulások megállapításánál csökkentő tényezőként vettünk figyelembe.

A Völgységi Hírlevél 2018. évben várhatóan 5 alkalommal jelenik meg. A költségek meghatározásánál 580.000.- Ft hirdetési díjat vettünk figyelembe. Ennek következtében az egy példány bekerülési költsége az előző évinél alacsonyabb lett. A részletes számításokat a csatolt 11. melléklet tartalmazza.

**A Tagok3 csoport** esetében a csoporthoz tartozó önkormányzatok által igénybe vett szolgáltatásokat a Gondozási Központ biztosítja, amelyek társulási megállapodás 3/b. melléklete szerint az alábbiak:

* támogató szolgálat,
* idősek otthona
* házi segítségnyújtás
* jelzőrendszeres házi segítségnyújtás
* étkeztetés és nappali ellátás
* tanyagondnoki szolgálat
* család és gyermekjóléti központ és szolgálat.

Az igénybe vett szolgáltatások esetében az önkormányzatok a tervezett kiadások állami támogatások és saját bevételekkel nem fedezett részét fizetik meg a Társulás részére. A különbözet részben lakosságszám, részben pedig a szolgáltatás mutatói alapján került felosztásra.

A csatolt 12. számú melléklet tartalmazza az egyes szolgáltatásokhoz tartozó kiadásokat, saját bevételeket és az állami támogatásokat.

Az állami támogatások igénylésére Bonyhád Város Önkormányzata, mint gesztor jogosult, majd a kapott állami támogatást a Társulás részére átadja. Az igénybe vett szolgáltatások mutatói a 2018. évre vonatkozó állami támogatások igénylésében szereplőkkel azonosak.

Az állami támogatások összege az előző évhez képest jelentősen, 26.622.000.- Ft-tal emelkedett. Volumenében legjelentősebb növekmény az előző évhez képest a házi segítségnyújtásnál van, ennek következménye a szolgáltatást igénybevevő települések esetében a hozzájárulások drasztikus csökkenése.

A támogatások növekedése, valamint a kiadások emelkedése együttes hatásaként a települések által fizetendő hozzájárulások összege a 2017. évi költségvetés módosításakor elfogadott 40.843.000.- Ft-hoz képest 30.873.000.- Ft-ra csökkent, egyes települések esetében pedig úgynevezett visszajáró összegek keletkeztek.

A működési bevételek tervezése a szolgáltatást igénybe vevők száma, valamint a jóváhagyott térítési díjak alapján történt.

A kiadások tervezett összege a Gondozási Központ feladatonként tervezett előirányzatait tartalmazza.

A szolgáltatások közül kizárólag Bonyhád Város Önkormányzata veszi igénybe az idősek otthoni ellátását, az étkeztetés és nappali ellátást, valamint a tanyagondnoki szolgálatot, amelynek költségeit teljes egészében megfizeti.

Az önkormányzatok hozzájárulásával való elszámolásra az év zárását követően, március 31-ig kerül sor, amelyben a tényleges kiadásokkal, saját bevételekkel és állami támogatásokkal való elszámolásra és a különbözetek rendezésére kerül sor.

**Tisztelt Társulási Tanács!**

A Gondozási Központ bevételi és kiadási oldala az alábbiak szerint alakul:

A Gondozási Központ bevételei az alábbiakban olvashatók.

A támogató szolgálat, az idősek otthona, a tanyagondnoki, a család és gyermekjóléti központ szolgálat és központ, az átmeneti ellátás bevétele a támogatások tartalmának változatlansága mellett az előző évihez képest 9.945.840.- Ft-tal emelkedett.

A házi segítségnyújtás esetében a feladat finanszírozása 2017. évben kettévált, amely egyrészt a személyes gondozást, másrészt a szociális segítést jelenti, utóbbi lényegesen kedvezőbb finanszírozással. A 2017. évi vegyes feladatellátás és finanszírozáshoz képest 2018. évre már csak a szociális segítés van, ennek következtében a központi források a 2017. évi eredeti támogatáshoz képest 16.677.000.- Ft-tal emelkedett.

A jelzőrendszeres házi segítségnyújtás esetében a kihelyezett készülékek száma alapján évente szükséges a támogatás igénylése és támogatási szerződés megkötése. A bevétel összegét a 2017. évi adatokra alapozva határoztuk meg.

A saját bevételek tervezése során az egyes feladatokon elszámolt 2017. évi tényleges bevételek és várható térítési díj növekmény alapján szerepeltetjük az előirányzatokat.

**A Gondozási Központ kiadásai**

Az intézmény engedélyezett álláshelyeinek száma január 1-jén 50,5 fő, melyet a jogszabályi előírásoknak való megfelelés érdekében a támogató szolgálat esetében február 1-től 1 fővel javasoljuk emelni. A személyi juttatások előirányzata ezen létszám alapján került számításra.

A munkabérek tervezése a közalkalmazotti törvény, a Kormányrendeletben meghatározott minimálbér és garantált bérminimumra vonatkozó, valamint a szociális igazgatásról és ellátásról szóló 1993. évi III. törvény rendelkezései alapján történt. A kötelező emelés az intézmény szinte valamennyi dolgozóját érintette.

Adható juttatásként a munkavállalók havi 5.000.- Ft összegű étkezési hozzájárulásban részesülnek.

A személyi juttatások körébe tartozó egyéb tételek (készenlét, ügyelet, megbízási díj) az előző évi nagyságrendtől minimálisan eltérő mértékben került tervezésre.

A munkaadókat terhelő járulékokat az adóköteles juttatások után számítottuk ki, ennek mértékében 2,5 %-os csökkenés keletkezett.

A 2017. évi dologi kiadásokat felülvizsgáltuk, az elfogadott kiadásoknak megfelelő előirányzatot terveztünk.

A kiadások közt a tavalyi évhez képest jelentős növekményt eredményez a garantált bérminimum emelése, ugyanakkor a járulék mértékének csökkenése együttesen is 9 millió Ft összegű többletet eredményez.

Az intézmény költségvetésébe beépítésre került a TOP 5.1.2-15-TL1-2016.-00001 foglalkoztatási paktum elnevezésű eredményes pályázathoz tartozó bevételek és kiadások. A pályázat 2017. októberében kezdődött, 2019. február 28-án fejeződik be. A program során van lehetőség a Család- és Gyermekjóléti Szolgálat és Központnál szakmai segítők és szolgáltatások igénybevételére, az ehhez tartozó tárgyi feltételek megteremtésére. A projekt 2018.évre jutó bevételének és kiadásának összege 13.636.000.- Ft.

A napirendre vonatkozó előterjesztést és a határozati javaslatot minden tanácstag elektronikus úton megkapta. Kérem a Tisztelt Képviselő-testületet, hogy a Társulási Megállapodás alapján a VÖT költségvetési határozatát jóváhagyni szíveskedjen.

**Határozati javaslat:**

A Völgységi Önkormányzatok Társulási Tanácsa a határozat 1. és 2. melléklete szerint hagyja jóvá a VÖT 2018. évi költségvetését a következők szerint:

A Völgységi Önkormányzatok Társulási Tanácsa az Államháztartásról szóló 2011. évi CXCV. törvény 23-26. §-ban, valamint Magyarország helyi önkormányzatairól szóló2011.évi CLXXXIX. törvény 94. § (3) bekezdésében foglaltaknak megfelelően a Völgységi Önkormányzatok Társulása 2018. évi költségvetését és végrehajtásának szabályait határozatban állapítja meg.

**I. Általános rendelkezések**

(1) A határozat a Völgységi Önkormányzatok Társulási Tanácsára (továbbiakban: Társulási Tanács), bizottságaira, intézményeire, valamint annak kormányzati funkcióira vonatkozik.

(2) A határozat személyi hatálya kiterjed a közvetlen és közvetett támogatások tekintetében minden támogatást nyújtó, valamint minden támogatásban részesülőre.

**II. A költségvetés bevételei és kiadásai**

(1) A Völgységi Önkormányzatok Társulási Tanácsa a Völgységi Önkormányzatok Társulása (továbbiakban: Társulás) 2018. évi költségvetésének előirányzatát az 1.1. melléklet szerint az alábbi összegekben határozza:

a.) összes bevételét 250.718.086. Ft-ban

b.) összes kiadását 250.718.086. Ft-ban

c.) tárgyévi költségvetési bevételi előirányzatát 226.577.340. Ft-ban

d.) tárgyévi költségvetési kiadási előirányzatát 250.718.086. Ft-ban

e.) költségvetési hiányát 24.140.746. Ft-ban

ezen belül: ea.) működési hiányát 22.335.746. Ft-ban

eb.) felhalmozási hiányát 1.805.000. Ft-ban

f.) A hiány finanszírozására szolgálóelőző évek pénzmaradványát 24.140.746. Ft-ban

ezen belül: fa.) működési célú maradványát

22.335.746. Ft-ban

fb.) felhalmozási célú maradványát

1.805.000. Ft-ban

g.) A költségvetési hiány külső finanszírozására szolgáló finanszírozási műveletek bevételeit 0. Ft-ban

h.) Finanszírozási célú műveletek kiadásait 0. Ft-ban

állapítja meg.

(2) A Völgységi Önkormányzatok Társulása működési bevételeit és kiadásait a 2. melléklet szerint

a.) tárgyévi költségvetési bevételek: 226.577.340. Ft-ban

1. tárgyévi költségvetési kiadások: 248.913.086. Ft-ban

c.) költségvetési hiányát 22.335.746. Ft-ban

d.) a belső finanszírozására szolgáló előző évek pénzmaradványát

22.335.746. Ft-ban

e.) a finanszírozási műveletek kiadását 0. Ft-ban

hagyja jóvá.

(3) A Társulási Tanács a Társulás felhalmozási bevételeit és kiadásait a 2. melléklet szerint

a.) tárgyévi költségvetési bevételek 0. Ft-ban

1. tárgyévi költségvetési kiadások: 1.805.000. Ft-ban
2. költségvetési hiányát 1.805.000. Ft-ban

d.) a belső finanszírozásra szolgáló előző évek pénzmaradványát

0. Ft-ban

e.) a költségvetési hiány külső finanszírozására szolgáló finanszírozási műveletek bevételeit 0. Ft-ban

f.) finanszírozási műveletek kiadásait 0. Ft-ban

hagyja jóvá.

(4) A Társulási Tanács a Társulás 2018. évi előirányzatait

a.) működési bevételeit és működési kiadásait felhalmozási bevételek és felhalmozási kiadások, kiemelt előirányzatok és kötelező feladatok, önként vállalt feladatok és államigazgatási feladatok szerinti bontásban az 1.2., 1.3., 1.4. mellékletek szerint,

b.) az irányított költségvetési szervek költségvetési bevételi előirányzatait és költségvetési kiadási előirányzatait kiemelt előirányzatok, kötelező, önként vállalt és államigazgatási bontásban a 3., valamint a 4. számú mellékletek szerint

c.) az előirányzat-felhasználási tervet a 6. számú melléklet

hagyja jóvá.

(5) A Társulási Tanács a Társulás

a.) 2018.évi költségvetési évet követő 3 év tervezett bevételeit és kiadásait az 5. számú melléklet,

szerint tudomásul veszi.

(6) A Társulási Tanács a Társulás engedélyezett álláshelyeit a 7. számú melléklet szerint hagyja jóvá.

(7) A Társulás a 2018. évi költségvetésében:

a.) Kövezetett támogatást nem nyújt.

b.) Adósságot keletkeztető ügyletet nem tervezett.

(8) A Társulás a közös feladatellátáshoz tartozóan számított hozzájárulások településenkénti összegeit a 13. számú melléklet szerint hagyja jóvá. A hozzájárulásokat a társulási megállapodásban rögzített időben kell megfizetni.

9.) A Társulási Tanács a Társulási megállapodás 2. c melléklet 2 pontjában kapott felhatalmazás alapján a belső ellenőrzési feladatok ellátásához lakosonként meghatározott hozzájárulás összegét 2018. évben 197. Ft-ban állapítja meg.

**III. A költségvetés végrehajtásának szabályai, a gazdálkodással kapcsolatos rendelkezések**

(1) A Társulás kiadásainak tekintetében a Társulás mindenkori határozatainak, valamint a kötelezettségvállalás, utalványozás és érvényesítés rendjéről szóló jegyzői utasítás betartása kötelező.

(2) A költségvetési évre vonatkozó kiadási előirányzat terhére abban az esetben vállalható kötelezettség, amennyiben az abból származó kifizetés a költségvetési évben megtörténik.

(3) A Társulás költségvetési szervei a jóváhagyott előirányzatokon belül kötelesek gazdálkodni.

(4) Az intézményekben foglalkoztatottak garantált illetménye a közalkalmazottak jogállásáról szól 1992. évi XXXIII. Törvény (továbbiakban Kjt.) előírásainak megfelelően az automatikus előlépések következtében, valamint a minimálbér, a garantált bérminimum következtében emelkedhet.

(5) A Társulás a költségvetési szerveknél foglalkoztatott közalkalmazottak részére természetbeni étkezésként, vagy béren kívüli juttatásként havonta 5.000.- Ft-ot biztosít. A juttatást terhelő járulékos költségeket az intézmény költségvetési előirányzata tartalmazza.

(6) A támogatott szervezetek a részükre céljelleggel juttatott összeg felhasználásáról írásban elszámolnak. A támogatás jogszabálysértő, nem rendeltetésszerű felhasználás vagy hiányos elszámolás esetén a felhasználót visszafizetési kötelezettség terheli.

**IV. A költségvetési előirányzatok megváltoztatásának szabályai**

(1) A Tanács a Társulás költségvetését - költségvetési határozattal történő módosításával - megváltoztathatja.

(2) A költségvetési szervek számára jóváhagyott kiemelt kiadási és bevételi előirányzatok kötöttek, ezek között a (3) bekezdésében foglalt kivétellel költségvetési szerv vezetője átcsoportosítást a Képviselő-testület jóváhagyásával hajthat végre. A költségvetési szerv a kiemelt előirányzatoktól a felhasználás során nem térhet el.

(3) A Társulási Tanács felhatalmazza a Társulási Tanács elnökét, hogy a Társulás bevételi és kiadási előirányzat átcsoportosítást hajtson végre az alábbi esetekben:

a.) az év közben engedélyezett, célhoz kötött támogatások bevételei, átvett pénzeszközök, pénzmaradvány bevételei tekintetében

c.) a kiemelt előirányzatok között legfeljebb 200.- eFt összeghatárig.

(4) A költségvetési szervek kiadási előirányzatán belül – a működési és a felhalmozási előirányzatok között az irányító szerv hatáskörében hajtható végre átcsoportosítás.

(5) Az önkormányzat által irányított költségvetési szerve a határozatban jóváhagyott bevételi előirányzatokat meghaladóan képződő többletbevételek terhére a bevételi és kiadási előirányzatai főösszegét saját hatáskörben nem módosíthatja.

(6) A Társulási Tanács a Társulás költségvetését az Áht. 34. § (4) bekezdése alapján módosítja.

(7) A Képviselő-testület által jóváhagyott kiemelt kiadási előirányzatokat valamennyi költségvetési szerv köteles betartani. Az előirányzat túllépés fegyelmi felelősséget vonhat maga után.

(8) A költségvetési bevételek a bevételi előirányzatokon felül is teljesíthetők.

**V. Záró rendelkezések**

(1) A határozat rendelkezéseit a 2018. költségvetési évben kell alkalmazni.

Határidő: azonnal

Felelős: Filóné Ferencz Ibolya polgármester

Végrehajtásért felelős: dr. Puskásné dr. Szeghy Petra jegyző

Bonyhád, 2018. január 21.

Filóné Ferencz Ibolya

elnök